
1. Szabó Lőrinc – Falusi Hangverseny
Háp! Háp! Háp!
Jönnek a Kacsák!
Hű, de éhes, hű, de szomjas
ez a társaság!
Bú! Bú! Bú!
Boci szomorú!
De hogy feszít tyúkjai közt
a Kukurikú!
Röf! Röf! Röf!
Orra sárba döf:
sonka-lábán Kucu néni
fürödni döcög.
Bú! Röf! Háp!
Sípok, trombiták:
víg zenével így köszönt e
díszes társaság.


2. 
Csip-csip csóka,
vak varjúcska.
Komámasszony kéreti a szekerét,
nem adhatom oda, tyúkok ülnek rajta.
Hess, hess, hess!

3. Weöres Sándor – A medve töprengése
Jön a tavasz, megy a tél,
Barna medve üldögél:
– Kibújás vagy bebújás?
Ez a gondom óriás!
Ha kibújok, vacogok,
Ha bebújok, hortyogok:
Ha kibújok, jó eszem,
Ha bebújok, éhezem.
Barlangból kinézzek-e?
Fák közt szétfürkésszek-e?
Lesz-e málnak, odu-méz?
Ez a kérdés de nehéz!



4. 
Nyuszi ül a fűben
szépen szundikálva
nyuszi talán beteg vagy,
hogy már nem is ugorhatsz
nyuszi hopp-nyuszi hopp,
máris egyet elkapott.

5. 
Cirmos cica haj,
hová lett a vaj?
Ott látom a bajuszodon,
Most lesz neked jaj 


6. Gazdag Erzsi: Egy kis malac 
Egy kismalac, röf-röf-röf
trombitálgat töf-töf-töf.
Trombitája víg ormánya
Földet túrja Döf-döf-döf.
Jön az öreg, meglátja,
örvendezve kiáltja.
Rajta fiam röf-röf-röf-röf
Apád is így csinálja!
Most már együtt zenélnek,
kukoricán megélnek.
Töf-töf-töf-töf, röf-röf-röf-röf
Ezek ám a legények

7. 
Nyuszi fülét hegyezi,
a bajuszát pödöri.
Répát eszik: ropp-ropp-ropp,
nagyon ugrik: hopp-hopp-hopp.

8. 
Kisegér, kisegér,
Minden lukba belefér.
Belefér, belefér,
Hiszen azért kisegér





9. 
Mackó, mackó ugorjál
Mackó, mackó forogjál
Tapsolj egyet
Ugorj ki


10. 
Száz liba egy sorba,
Mennek a nagy tóra,
elől megy a gúnár,
jaj, de begyesen jár,
száz liba egy sorban,
Mennek a nagy tóra. 

